open-index/open-wikipedia-markdown huggingface dataset:
Vaishnavisme

thumb|240px|Vishnu en sy avatars.

**Vaishnavisme** (van Sanskrit वैष्णव Vaiṣṇava, "wat tot Vishnu behoort") is een van die vier groot tradisies in Hindoeïsme; die ander is Shaivisme, Shaktisme en Smartisme. Dit word ook **Vishnuïsme** of **Wisjnoeïsme** genoem, en die volgelinge daarvan Vishnuïste of Wisjnoeïste; hulle beskou Vishnu as die oppergod.

## Beskrywing 
Die tradisie is veral bekend vir sy avatarleerstelling, waarin Vishnu in een van baie inkarnasies vereer word. Van hulle is 10 (die *Dashavatara*) die gewildstes en belangrikstes: Krishna, Rama, Narayana, Vasudeva, Hari, Vithoba, Kesava, Madhava, Govinda en Jagannath. Die tradisie kan teruggespoor word na die 1ste millennium n.C. as Bhagavatisme, of Krishnaïsme. Latere ontwikkelings onder leiding van die heilige Ramananda het gelei tot ’n Rama-georiënteerde beweging, wat nou die grootste kloostergroep in Asië is. Die Vaishnava-tradisie het baie *sampradayas* (denominasies of subskole) wat wissel van die Middeleeuse Dvaita-skool van Madhvacharya tot die Vishishtadvaita-skool van Ramanuja. Nuwe bewegings is ook in die moderne tyd gestig, soos die Hare Krisjnas van Prabhupada.

Die tradisie is bekend vir die liefdevolle verering van ’n avatar van Vishnu (dikwels Krishna) en het ’n sleutelrol gespeel in die verspreiding van die Bhakti-beweging in die 2de millennium in Suid-Asië. Belangrike geskrifte in Vaishnavisme sluit in die Vedas, Upanishads, Bhagavad Gita, Pancaratra (Agama) en Bhagavata Purana.

## Verwysings 
### Nog bronne 
* 
*
*
* 
*
* 
* Hawley, John Stratton: *Three Bhakti Voices. Mirabai, Surdas, and Kabir in Their Time and Ours*. 2nd impression. Oxford 2006

## Eksterne skakels 
* *Encyclopædia Britannica*, "Vaishnavism"    
* Vaishnavisme  
* Vaishnavisme *(Heart of Hinduism)*
* *Who is Vishnu?* Vrae en antwoorde  (dvaita.org)
*
*15px Hierdie artikel is vertaal uit die Engelse Wikipedia
Terence Bridgett

**Terence Bridgett** (gebore 11 April 1975) is 'n Suid-Afrikaanse akteur en skrywer wat in Afrikaans en Engels werk. Van die Afrikaanse produksies waarin hy verskyn het, is: Pieter Jacobs se *Plofstof*, Wikus du Toit se *Sing!* (onder regie van Alby Michaels), Paul Slabolepszy se *Konsternasie oppie stasie* en Elsa Joubert se *Poppie* (onder regie van Sandra Kotzé). Hy het ook in talle Afrikaanse flieks en TV-reekse gespeel. In 2011 is hy met 'n ATKV-veertjie as beste akteur in ’n sepie vir sy spel in 7de Laan bekroon.

Bridgett is op 11 April 1975 in Kaapstad gebore, 'n laatlammetjie en enigste seun van vyf kinders. 
Hy begin sy skoolloopbaan by die Drakensberg-seunskool en matrikuleer van SACS. Daarna studeer hy aan die Universiteit van Kaapstad se dramaskool waar hy 'n BA in Spraak en Drama verwerf.

## Filmografie 
Seleksie van die flieks waarin hy verskyn het:
* Knysna, 2014 as Petrus
* Musiek vir die agtergrond, 2013 as John
* Jimmy in pienk, 2013 as Bunny
* Pretville, 2012 as Pierre Lukuveer
* Stoute Boudjies, 2010 as Prince Omar Aziz

Seleksie van TV-programme:
* Rugby Motors, 2012 as Killer
* Erfsondes, 2012 as Wong September
* Konsternasie oppie stasie, 2009 as Clayton La Toiya
* 7de Laan, 2000 as Jerome
* Binneland Sub Judice

## Verwysings
Avatar (dubbelsinnig)

**Avatar** kan onder meer na die volgende verwys:

*Die avatar of inkarnasie waarin 'n godheid in Hindoeïsme op aarde verskyn.
*In rekenaartaal is 'n avatar die grafiese voorstelling van 'n gebruiker.
*Avatar was 'n rolprent van 2009 met James Cameron as regisseur.
Seagate Technology

**Seagate Technology PLC** (meestal kort **Seagate** genoem) is 'n Amerikaanse vervaardiger van hardeskywe. Die onderneming, wat oorspronklik in 1978 as *Shugart Technology* geïnkorporeer is, is sedert 2010 amptelik in Dublin, Republiek van Ierland gesetel, terwyl sy operasionele hoofkwartier in Cupertino in die Amerikaanse deelstaat Kalifornië is.

## Geskiedenis 
Seagate het in 1980 die eerste 5,25 duim-hardeskyf ontwikkel - die ST-506 met 'n stoorvermoë van 5 megagrepe - en was vervolgens gedurende die 1980's een van die belangrikste verskaffers van hardeskywe op die mikrorekenaarmark, veral ná die vrystelling van die IBM XT in 1983. Tans word die internasionale hardeskyfmark deur Seagate en sy strafste mededinger, Western Digital, oorheers. Albei maatskappye het hul groei aan die oorname van kleiner mededingers te danke. So het Seagate in 1989 Control Data Corporation se Imprimis-afdeling oorgeneem wat hardeskywe vir CDC vervaardig het. Ook in die volgende jare het Seagate voortgegaan om die hardeskyfbelange van ander ondernemings oor te neem, waaronder dié van Conner Peripherals in 1996, Maxtor in 2006 en Samsung se hardeskyf-afdeling in 2011.

## Verwysings
2008 Maleisiese Grand Prix

Die **2008 Formule Een Maleisiese Grand Prix** is op 23 Maart 2008 op die Sepang Internasionale Renbaan in Sepang, Maleisië, gehou. Dit was die tiende wedren van die kampioenskapseisoen en is deur Kimi Räikkönen in sy Ferrari gewen.

## Kwalifisering 
900px|duimnael|links|← VOORWegspringrooster vir die 2008 Maleisiese Grand Prix.

## Renuitslag 
## Verwysings
Shaivisme

[duimnael|200px|[Shiva (agter), die belangrikste god in Shaivisme.]]

**Shaivisme** (van Sanskrit शैव Śaiva, "wat tot Shiva behoort") is een van die vier groot tradisies in Hindoeïsme; die ander is Vaishnavisme, Shaktisme en Smartisme. Dit word ook **Shivaïsme** of **Sjiwaïsme** genoem, en die volgelinge daarvan Shivaïste of Sjiwaïste; hulle beskou Shiva as die oppergod of sy bosinnelike konsep van brahman. 

## Beskrywing 
Nes ander Hindoetradisies is daar baie subtradisies in Shaivisme, wat wissel van gewyde dualistiese teïsme soos Shaiva Siddhanta tot jogageoriënteerde monistiese nieteïsme soos Kashmiri Shaivisme. Dit beskou beide die Veda- en die Agama-geskrifte as belangrike teologiese bronne.

Shaivisme het ’n antieke oorsprong, waarskynlik uit die Vediese letterkunde van die 2de millennium, maar dit is in die vorm van die Vediese godheid Rudra. Die antieke geskrif *Shvetashvatara Upanishad*, wat van die 1ste millennium dateer, gebruik terme soos Rudra, Shiva en Maheshwaram, maar die vertolking daarvan as ’n teïstiese geskrif word in twyfel getrek. Die eerste duidelike bewyse van Pāśupata Shaivisme kom in die vroeë eeue n.C. voor. 

Shaivisme is die Hindoetradisie wat die asketiese leefwyse die meeste aanvaar en veral klem lê op joga. Dit is een van die grootste tradisies van Hindoeïsme.

## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
Egon Eiermann

230px
**Egon Eiermann**

**Duitse argitek en meubelontwerper**

----

**Gebore**
29 September 1904
in Neuendorf, Duitse Keiserryk

----

**Oorlede**
19 Julie 1970 (op 65)
in Baden-Baden, Duitsland

----

**Skool**
Modernistiese argitektuur

----

**Beduidende projekte**
180px
Keiser Wilhelm-herdenkingskerk, Berlyn

----
180px
Duitse ambassade in Washington, DC, VSA

----
**Toekennings en pryse**
*Großer Preis des Bundes Deutscher Architekten (BDA)* (Duitsland) in 1968
----
Lid van die orde *Pour le Mérite* vir wetenskap en kuns van die Federale Republiek van Duitsland in 1970

**Egon Eiermann** (* 29 September 1904 in Neuendorf, tans 'n stadsdeel van Potsdam-Babelsberg; † 19 Julie 1970 in Baden-Baden; volledige naam: **Egon Fritz Wilhelm Eiermann**) was 'n Duitse argitek, meubelontwerper en universiteitsdosent. Hy word as een van die belangrikste verteenwoordigers van naoorlogse modernistiese argitektuur in Duitsland beskou. Eiermann het vanaf 1947 tot sy afsterwe in 1970 'n leerstoel in argitektuur op professorale vlak aan die *Technische Hochschule Karlsruhe* beklee.

## Verwysings
2009 Maleisiese Grand Prix

Die **2009 Formule Een Maleisiese Grand Prix** is op 5 April 2009 op die Sepang Internasionale Renbaan in Sepang, Maleisië, gehou. Dit was die tweede wedren van die kampioenskapseisoen en is deur Jenson Button in sy Brawn-Mercedes gewen.

Aangesien die wedren nie die vereiste 75%-afstand (42 rondtes) bereik het vir volle punte om toegeken te word nie, is halfpunte eerder toegeken, vir slegs die vyfde keer in Formule Een-geskiedenis en die eerste sedert die 1991 Australiese Grand Prix en die laaste vir 12 jaar tot die 2021 Belgiese Grand Prix. Die wedrenafstand van 171,833 km (106,772 myl) was die vyfde kortste ooit in 'n Wêreldkampioenskap Grand Prix afgelê. Brawn GP het slegs die tweede vervaardiger geword om hul eerste twee Wêreldkampioenskap Grands Prix te wen sedert Alfa Romeo die eerste twee ooit gewen het, in 1950.

## Kwalifisering 
***1** Sebastian Vettel het 'n roosterstraf van tien plekke ontvang, omrede hy tydens die 2009 Australiese Grand Prix in 'n vermybare botsing met Robert Kubica betrokke was.
***2** Rubens Barrichello is vyf plekke teruggeskuif omrede sy ratkas vervang moes word.

## Renuitslag 
## Verwysings
A Brief History of Time

***A Brief History of Time*** (Afrikaans: "'n Kort geskiedenis van tyd") is 'n boek deur Stephen Hawking waarin hy sy idees oor die ontstaan en ontwikkeling van die heelal en tyd uiteensit. In die klassieke topverkoper verduidelik hy die kompleksiteite van moderne denke oor kosmologie in goeie luim en in leketaal. Die boek is die eerste keer in 1988 uitgegee en ondertussen in meer as 35 tale vertaal.

Van die onderwerpe wat in die boek aangeraak word, is die geskiedenis van fisika, swaartekrag, hoe lig in die heelal beweeg, ruimtetyd, elementêre deeltjies (klein, fundamentele deeltjies waaruit die heelal opgebou is), swartkolke, die oerknal (die teorie dat die heelal van een punt begin het) en tydreise (die idee dat reise na die verlede en die toekoms onderneem kan word).

Alhoewel die boek komplekse teorieë behandel, bevat dit in sy geheel slegs een natuurkundige vergelyking, E = mc². Die outeur en sy uitgewer is van die oortuiging dat "elke formule in 'n boek die aantal lesers halveer".

Daar is twee ander weergawes van die boek: *The Illustrated A Brief History of Time* en *A Briefer History of Time*. Die eersgenoemde het illustrasies wat die konsepte toelig. Dit is ook bygewerk omdat meer inligting ondertussen beskikbaar geraak het. Die laasgenoemde is 'n korter weergawe van die werk, en is ook met nuwe inligting aangevul.

Die boek was vir meer as vier jaar as 'n topverkoper deur die Londense Sunday Times gelys. Meer as 10 miljoen kopieë is oor 'n tydperk van 20 jaar verkoop.

## Verwysings
Eksposisie (narratief)

**Narratiewe eksposisie** is die invoeging van belangrike agtergrondinligting binne 'n verhaal, byvoorbeeld inligting oor die omgewing, karakters se agtergrond, gebeurtenisse wat die storie voorafgaan, historiese konteks, ens. In 'n spesifiek literêre konteks bestaan eksposisie in die vorm van verduidelikende of uitleggende skryf wat in die vertelling ingebed is. Eksposisie is een van vier retoriese metodes (saam met beskrywing, redenering en vertelling) soos deur Alexander Bain en John Genung verklaar. Elke retoriese metode kom in 'n verskeidenheid vorms voor, en elkeen het sy eie doel en konvensies. Daar is verskeie maniere om eksposisie aan te wend.

## "Incluing" 
*Incluing* is 'n wêreldbou-tegniek waar die leser stelselmatig aan agtergrondinligting oor die wêreld waarin 'n verhaal afspeel, blootgestel word. Die idee is om lesers op hoogte te bring van die wêreld wat deur die outeur opgebou word. *Incluing *geskied op verskeie maniere: deur dialoog, terugflitse, karakters se gedagtes, agtergrondbesonderhede, fiktiewe media, of die verteller se vertelling van 'n agtergrondverhaal. Die woord *incluing* word aan die fantasie- en wetenskapfiksieverhaalskrywer Jo Walton toegeskryf. Sy omskryf dit as die "soomlose verstrooiing van inligting deur die teks, in plaas daarvan om die verhaal te onderbreek om die inligting te verskaf." Die term "inligtingstorting" (information dump) word vir blatante eksposisie gebruik, iets wat skrywers probeer vermy. In 'n *idiot lecture *word die karakters se dialoog gebruik om inligting met mekaar te deel wat ter wille van die gehoor verduidelik moet word, maar waarvan die karakters reeds bewus sou wees. Skrywers word afgeraai om dialoë met "Soos jy weet..." te begin

## Verwysings
Behavioral and Brain Functions

***Behavioral and Brain Functions*** (*Behav. Brain Funct.*; ISSN 1744-9081) is 'n wetenskapsjoernaal gepubliseer deur BioMed Central. Dit het in 2005 ontstaan. Die joernaal is tot Januarie 2011 geredigeer deur Terje Sagvolden en van 2011 tot 2017 deur Vivienne A. Russell (Universiteit van Kaapstad). Die huidige redakteur is Wim Crusio (Universiteit van Bordeaux).

## Eksterne skakels 
*
Coop Himmelb(l)au

260px|upright
----

**Coop Himmelb(l)au**

**Avantgardistiese argitekte-ateljee**

----

**Hoofateljee**Wene

----

**Internasionale ateljees**Los Angeles 
---- 
Londen 
---- 
Melbourne

---- 
**Beduidende projekte**
220px

"Skytower"Hoofkwartier van die Europese Sentrale Bank in Frankfurt am Main
 
----

220px
Gasometer-woonstelgebou in Wene

----

220px
Internasionale konferensie-sentrum in Dalian, Volksepubliek China

**Coop Himmelb(l)au** is 'n avantgardistiese argitekte-ateljee wat in 1968 deur Wolf D. Prix, Helmut Swiczinsky en Michael Holzer in die Oostenrykse hoofstad Wene gestig is en intussen op internasionale vlak optree, met filiale in Los Angeles (sedert 1988), Londen, Frankfurt am Main, Parys, Beijing en Bakoe en 150 medewerkers uit 19 lande. Die ateljee verwesenlik 'n verskeidenheid projekte wat binne die kader van argitektuur, stadsbeplanning, ontwerp en kuns val. Sy vernaamste werke sluit die Gasometer B-woonstelgebou in Wene (2001), die *BMW Welt* in München (2007) en *Skytower*, die nuwe hoofkwartier van die Europese Sentrale Bank in Frankfurt am Main (2015), in.

Wolf D. Prix, wat ná die onttrekking van sy vennote Swiczinsky en Holzer uit die ateljee as Coop Himmelb(l)au se hoof uitvoerende beampte en hoofontwerper fungeer, word onder die vroeë baanbrekers van die dekonstruktivistiese stroming binne die internasionale boukuns gereken. Die ateljee het 'n internasionale deurbraak gemaak met hulle uitnodiging tot die uitstalling *Deconstructivist Architecture* wat in 1988 deur die New Yorkse *Museum of Modern Art (MoMA)* gereël is.

## Verwysings
Wolf D. Prix

duimnael|Die Akademie van Beeldende Kunste in München.
duimnael|Die UFA-flieksentrum in Dresden.

**Wolf Dieter Prix** (* 13 Desember 1942 in Wene, Oostenryk) is 'n Oostenrykse argitek. In 1968 was hy een van die medestigters van die Weense argitekte-ateljee Coop Himmelb(l)au wat internasionale erkenning geniet as een van die vernaamste verteenwoordigers van dekonstruktivisme.

## Opleiding en loopbaan 
Prix het sy opleiding aan die Tegniese Universiteit Wene, die *Architectural Association* in Londen en die *Southern California Institute of Architecture* in Los Angeles ontvang. In 1968 het hy saam met Helmut Swiczinsky en Michael Holzer die Weense argitekte-koöperatief Coop Himmelb(l)au gestig. Nadat Holzer (in 1971) en Swiczinsky (in 2001) die ateljee verlaat het, is Prix die enigste stigterslid wat steeds by Coop Himmelb(l)au betrokke is en tans die funksies van *Design Principal* en hoof uitvoerende beampte vervul.

In 1993 is Wolf D. Prix as professor in argitektuur aan die Universiteit vir Toegepaste Kuns te Wene aangestel. Tien jaar later is hy aangestel as direkteur van die Universiteit se Instituut vir Argitektuur ('n pos wat hy tot 2012 beklee het) en as vise-rektor.

## Verwysings
Patrick Hughes (kunstenaar)

duimnael|300px|Patrick Hughes: *Vanishing Venice*
**Patrick Hughes** (* 20 Oktober 1939 in Birmingham, Engeland) is 'n Britse kunstenaar wat hom veral met optiese en visuele illusies, die wetenskap van waarneming en die karakter van kunstenaarsvoorstellings besig hou. Hughes, wat 'n graad by die Graham Day-kollege in Leeds verwerf en vervolgens 'n tyd lank as dosent aan die Leeds-kunskollege werksaam was voordat hy vir 'n loopbaan as kunstenaar gekies het, het baie van sy werke vanuit 'n omgekeerde perspektief (*reverspective*) geskep - as optiese illusies op 'n driedimensionele oppervlak waarby juis dié dele van 'n beeld, wat fisies die naaste lê, vir die waarnemer lyk asof hulle veraf is.

Die eerste uitstalling van Hughes se werke is in 1961 gereël. Drie jaar later het *Sticking-out Room*, sy eerste *reverspective*, ontstaan. Sedert 1970 word sy werke in samewerking met die kunsgalery *Angela Flowers Gallery* (tans *Flowers Gallery*) vertoon. Hughes het drie boeke oor die visuele en verbale retoriek van die paradoks en die oksimoron geskryf en saamgestel.

## Verwysings 
## Eksterne skakels 
* *Amptelike webtuiste*
Internasionale Afrikaans-Ekspo

Die **Internasionale Afrikaans-Ekspo** is 'n skryfkompetisie wat deur die FAK georganiseer word om die kreatiewe hantering van Afrikaans deur leerders en studente te bevorder. 

Alle graad 6- tot 12-leerders asook studente kan deelneem ongeag in watter land hulle woon. 

Die tema vir 2017 se ekspo is "protes".  

## Verwysings
Olifantsnekdam

Die **Olifantsnekdam** is geleë in die Heksrivier in ‘n poort van die Magaliesberge, sowat 15 km van Rustenburg. Hierdie dam is in 1928 vir die Olifantsnek-besproeiingsraad voltooi en beskik oor ‘n opgaarvermoë van 14 200 000 m³. Die kruin van die betonboogwal is 129 m lank en staan 30 m bo die vlak van die rivierbedding. In 1953 is die grondvore met ‘n netwerk van pype vervang waarvan die totale lengte 25 km is. 

Dit is hoofsaaklik 'n besproeiingsdam en het 'n gevaarrisiko van 3.

## Sien ook 
* Lys van grootste damme in Suid-Afrika
Shaktisme

[duimnael|360px|Shaktisme is ’n godin-gesentreerde tradisie van [Hindoeïsme.]]

**Shaktisme** of **Sjaktisme** (Sanskrit: शाक्तं *Śāktaṃ*; letterlik "die leerstelling van energie, krag, die Godin") is een van die vier groot tradisies in Hindoeïsme; daar word geglo die metafisiese werklikheid is vroulik en die Devi (Godin) is die hoogste wese. ’n Verskeidenheid godinne word aanbid, maar almal word beskou as aspekte van dieselfde oppergodin, Adi Parashakti. Shaktisme het verskillende subtradisies, wat wissel van dié wat gefokus is op die grasieuse Lakshmi tot dié wat Kali aanbid, en sommige Shakti-subtradisies verbind hul godin met Shiva of Vishnu.

Die *Sruti*- en *Smriti*-geskrifte van Hindoeïsme is ’n belangrike historiese raamwerk van Shaktisme. Ook belangrik is die geskrifte *Devi Mahatmya* en *Devi-Bhagavata Purana*, en Shakta Upanishads soos die *Devi Upanishad*. Veral die *Devi Mahatmya* word in Shaktism net so belangrik beskou as die *Bhagavad Gita*.

Die panteon van godinne in Shaktisme het gegroei ná die agteruitgang van Boeddhisme in Indië; Hindoe- en Boeddhistegodinne is saamgevoeg om die Mahavidya, ’n lys van 10 godinne, te vorm. Die mees algemene aspekte van Devi in Shaktisme sluit in Durga, Kali, Amba, Lakshmi, Parvati en Tripurasundari. 

Shaktistiese idees het Vaishnavisme en Shaivisme beïnvloed, waarin die godinne beskou word as *shakti* van onderskeidelik Vishnu en Shiva.

## Verwysings 
## Eksterne skakels 
* *Encyclopædia Britannica*, "Shaktism" 
* The Sakta Traditions, The Oxford Centre for Hindu Studies
*
*15px Hierdie artikel is vertaal uit die Engelse Wikipedia
Rutiel

**Rutiel** is 'n mineraal met chemiese formule . 

Dis een van ses minerale met hierdie samestelling. Die bekendste ander strukture is anataas (tetragonaal) en brookiet (ortorombies). Rutiel kom voor in die hoëtemperatuur- en hoëdrukfase. Anataas transformeer na rutiel bo 730&nbsp;°C. Benewens hierdie strukture is ook bekend:
#'n (B)-struktuur met 'n struktuur wat naverwant aan die (B)-struktuur is.
# 'n (II)-polimorf wat 'n alfa--tipe struktuur het. 
# 'n baie metastabiele vorm (H) wat 'n hollandiet-struktuur het.

Om die verskeie polimorfe te onderskei word X-straaldiffraksie of Ramanspektroskopie dikwels aangewend.

## Mynbou 
Rutiel is naas ilmeniet en anataas 'n belangrike bron van titaan en word in verskeie lande soos Australië, Brasilië en ook Suid-Afrika gemyn. Die eerste verskeping van rutiel was in 1977 van die mineraalsande van Richardsbaai in KwaZulu-Natal.

## Struktuur 
Rutiel is die argetipe van die C4-struktuur van die strukturbericht-klassifikasie. Dit het 'n tetragonale struktuur waarin die titaankatione deur 'n oktaëder van suurstofione omring word.

## Fotogalery 

Quartz-Rutile-120175.jpg|Kwarts met rutielinsluitsels
Rutile-122157.jpg|Rutiel
Rutile-21137.jpg|Rutiel

## Verwysings
Anataas

**Anataas** is 'n mineraal met formule .  Dit is een van ses strukture met hierdie formule. Dit is 'n laetemperatuur- en laedrukfase wat oorgaan in die rutiel-struktuur bo 730&nbsp;°C.

## Verwysings
Autuniet

**Autuniet** is 'n mineraal met formule .10-12.

Dit het 'n eie struktuurtipe wat in die strukturbericht-klassifikasie met H5 aangedui word  Dit is 'n ortorombiese struktuur wat van die [[toriumchroomsilisied|]]-struktuur (D1) afgelei is. 

Die naam is afgelei van die Franse stad Autun.

## Fotogalery 

Autunite sous UV (France).jpg|Autuniet onder UV-lig
Autunit portugal.jpg|Autuniet
Autunite (France).JPG|
Autunite 1100.1.2276.jpg|
Autunite-188394.jpg|
Autunite-rl-aut8b.jpg|

## Verwysings
Coenagrionidae

**Coenagrionidae** is ’n familie van waterjuffers in die Odonataorde. Die familie bestaan uit ongeveer 1200 verskillende spesies, een van die grootste Odonata-families, waarvan ongeveer 150 in Afrika suid van die Sahara voorkom en 38 in Suid-Afrika.

## Kenmerke 
* Klein tot baie klein
* Slank en skraal met kort pote
* Kleurlose vlerke
* Kort pterostigmas

## Genera 
## Bronne 
* A Guide to the Dragonflies & Damselflies of South Africa 
* 20px|linksHierdie artikel is in sy geheel of gedeeltelik vanuit die Engelse Wikipedia-artikel vertaal

## Verwysings
Pterostigma

[duimnael|300px|Die vlerk van 'n [naaldekoker]]
Die **Pterostigma** is 'n sel wat aan die vlerke van insekte voorkom, wat dikwels verdik of gekleur is, en opvallend is. Dit is veral opvallend in naaldekokers en waterjuffers, maar ook in ander insekgroepe, soos raphidioptera, hymenoptera en megaloptera.

duimnael|regs|Pterostigma van 'n Swerwertjie
Die pterostigma is die swaarste deel van 'n insek se vlerk, en dit verbeter die insek se sweefvermoë. Sonder die pterostigma sal vibrasies teen 'n sekere kritiese spoed op die vlerk plaasvind, wat dit vir die insek onmoontlik sal maak om te sweef. Toetse wat op 'n naaldekokerspesie gedoen is, toon dat met die pterostigma die kritieke sweefsnelheid met 10–25% laat toegeneem.

Sommige waterjufferwyfies in die Calopterygidaefamilie het 'n *pseudopterostigma*. Dit kom op dieselfde deel van die vlerk as die pterostigma voor, maar word deur are deurkruis en het 'n ligter kleur as die omliggende areas van die vlerk.

## Bronne 
* 20px|linksHierdie artikel is in sy geheel of gedeeltelik vanuit die Engelse Wikipedia-artikel vertaal

## Verwysings
Carnotiet

**Carnotiet** is 'n mineraal met formule .3.  Dit is na  Marie-Adolphe Carnot [27 Januarie, 1839 Parys, Frankryk - 20 Junie 1920] genoem. Hy was 'n Franse mynbouingenieur en chemikus. Dié mineraal is radioaktief en bevat naas uraan gewoonlik ook uraan se vervalprodukte soos radium.

## Mynbou 
Carnotiet is 'n belangrike erts vir vanadium en uraan. Dit word in die Carrizo-berggebied in die noordweste van New Mexico aangetref. Hierdie is 'n Navaho-reservaat. Van Mei 1942 tot Februarie 1944 is hier ongeveer 22,000 ton erts gemyn. 

Karnotietneerslae word in Australië, Namibië, Suid-Afrika, Mauretanië, Somalië, Jordanië, die VS, Argentinië en China aangetref. Die volopste voorrade is:

 

## Verwysings
Die Briels

**Die Briels** was ’n Afrikaanse sanggroep. Frans en Sannie Briel het hulle eerste album, *My gryse ou moeder*, op 24 Augustus 1954 opgeneem. Later was hulle bekend vir liedjies soos *Drie wit kissies*, *Trein na Pretoria*, *Ter nagedagtenis aan 435 mynwerkers* en *Mynerslied*. Hulle liedjies was doelbewus somber en sentimenteel en is destyds deur die FAK as 'n verleentheid beskou. 'n SAUK-brief van 6 Augustus 1957 toon dat twee van hulle liedjies, *Saans deur die tralies* en *Engel in die hemel*, op radio verbied was.

## Sangloopbaan 
Die Briels was 'n werkersklas Afrikaanse gesin. Frans het op die spoorweë en later vir Yskor gewerk, terwyl Sannie 'n vurkhyser bestuur het. Die realiteite van 'n werkersklas-lewe het dikwels in hul musiek tot uiting gekom. Hulle het die koerante vir nuus oor rampe deursoek, wat as temas vir nuwe liedjies ingespan is. Hierdie swaar onderwerpe was destyds gewild en die albums het goed onder ouer luisteraars verkoop, terwyl jongmense nie regtig na Afrikaanse musiek geluister het nie. Ondanks hul goeie verkope het Die Briels arm gebly. Kunstenaars het nie tantième ontvang nie en 'n vaste fooi is vir opnames betaal.

In 1961 stel hulle *Die Mynerslied* vry, geïnspireer deur die Coalbrook-mynramp van Januarie 1960, waarin 435 mynwerkers omgekom het (waarvan 429 swart trekarbeiders uit Lesotho en Mosambiek). Liedjies soos *Ter nagedagtenis aan 435 Mynwerkers* en *Mynerslied* was 'n somber herinnering aan hierdie tragedie, maar was uiters gewild in 'n tyd waarin ander Afrikaanse musiek meestal lighartig was. Hoewel die Sharpeville-slagting slegs 'n paar maande na die Coalbrook-ramp plaasgevind het, is dit nie in 'n liedjie verwerk nie.

In die 1980's het die Die Briels se musiek, saam met die alternatiewe Afrikaanse musiek van die tyd, 'n herlewing beleef. Frans is in 1985 en Sannie in 1996 oorlede.

## Trein na Pretoria 
*Die Trein na Pretoria* is Die Briels se bekendste treffer. Dis 'n treurige verhaal van 'n meisie wat vir haar sterwende ma in Pretoria wil gaan kuier. Sy het egter nie geld om vir die treinkaartjie te betaal nie en die kondukteur besluit om haar te help. Die liedjie is in 2015 deur Maroela Media tydens hulle *Grootste Afrikaanse Liedjie van Alle Tye*-veldtog as een van die top 10 treffers in die tradisionele kategorie benoem.

## Verwysings 
## Eksterne skakels 
* 
* 
*
Britannia (simbool)

duimnael|Britannia op 'n halwe pennie uit 1936
[duimnael|Die Armada-gedenkteken in [Plymouth, wat Britannia uitbeeld]]
: *Vir ander gebruike, sien Britannia.*

**Britannia** (of Lady Britannia) is ’n vroulike figuur wat Brittanje verteenwoordig. Britannia het gewoonlik ’n helm op haar kop en ’n drietandvurk in haar hand. Sy het ook ’n skild met die ontwerp van die Britse vlag daarop.

Britannia versinnebeeld 'n krygshaftige maagd. Die drietand is 'n simbool van haar heerskappy oor die oseane. Sy dra 'n klassieke Romeinse uniform en haar helm het pluime op. Haar skild beeld die Kruis van Sint-George en die Kruis van Sint-Andreas daarop uit.

Hierdie figuur is voorheen op muntstukke en medaljes van die Britse Ryk afgebeeld. "*Rule Brittannia*", wat na haar verwys, is ook ’n gewilde nasionale lied.

Britannia is die Britse teenhanger van die Nederlandse maagd, Germania en die Franse Marianne.

## verwysings 
## Eksterne skakels 
*
Britannia

**Britannia** kan na een van die volgende verwys:

* Britannia, Romeinse provinsie en die naam wat die Romeine vir die eiland van Groot-Brittanje gebruik het.  Die naam is afgelei van Grieks: Πρεττανία (Prettanía), soos gebruik deur Diodorus, en eerder νῆσος (nêsos) Πρεττανική (Prettanikḗ) of Βρεττανίαι (Brettaníai), soos gebruik deur Pytheas (4de eeu v.C.)
* Britannia, ’n vroulike figuur wat Brittanje verteenwoordig.
* Britanniabaai, dorp aan die Weskus van Suid-Afrika, sowat 47&nbsp;km noord van Saldanha.
Britse Ope

duimnael|Die beker uit 1873
duimnael|160px|Tom Morris met die trofee, 'n gordel

Die **Britse Ope** is die belangrikste Britse gholftoernooi. Dit word elke jaar in ’n ander deel van Brittanje gehou. Die "Ope" in die naam beteken dat beide amateur- en beroepspelers mag deelneem.

Die Britse Ope is die oudste van die vier groot gholfkampioenskappe vir mans. Die geleentheid word jaarliks deur *The R&A* geadministreer en by een van verskeie gesogte gholfklubs in die Verenigde Koninkryk aangebied. Dit word tans in die middel van Julie gespeel, ná die VSA Ope, maar voor die PGA-kampioenskap (as die 3de van die 4 Grand Slam-gholftoernooie).

## Geskiedenis 
Die toernooi is vir die eerste keer op 17 Oktober 1860 op die Prestwick-gholfbaan in Skotland aangebied. Die eerste elf wedstryde het op hierdie baan plaasgevind. Ná 'n jaar sonder 'n toernooi is dit in 1872 op 'n rotasiebasis tussen verskillende bane in Skotland heringestel. In 1894 is die toernooi vir die eerste keer buite Skotland, by die Royal St George's naby Sandwich in Kent, aangebied.

In 1892 is die toernooi na 72 putjies uitgebrei. In daardie jaar moes toeskouers vir die eerste keer toegangsgeld betaal. Dit was die enigste toernooi waar twee uitskakelings plaasgevind het, na die 2de en die 3de rondte. In 1985 is dit tot 'n enkele uitskakeling, na die tweede rondte, aangepas.

## Wenners 
## Verwysings
Michael Brimer

**Michael Brimer** (gebore 1933) is 'n Suid-Afrikaanse pianis, orrelis, dirigent en komponis. Hy het hom in 1958 in Australië gevestig, waar hy Beethoven se 32 klaviersonatas en al Schumann se klavierwerke vir opnames uitgevoer het. Saam met sy vrou, Judith, het hy die *Bermagui Four Winds*-fees begin. Sy Klavierkonsert No. 2 is opgeneem, en sy boek, *Utopia Unlimited*, het in 1975 verskyn.

## Lewensloop 
Brimer is op 8 Augustus 1933 is Suid-Afrika gebore en studeer onder Eleanor Bonnar, 'n leerling van Leopold Godowsky. Daarna studeer hy aan die Universiteit van Kaapstad, die Royal College of Music, die Royal School of Church Music in Londen en aan die Universiteit van Cambridge. Hy het ook in Wene en Australië studeer.

Sy akademiese loopbaan het afsprake as buitengewone professor aan die Universiteit van Wes-Australië, Monash Universiteit en die Universiteit van Natal ingesluit, asook as dekaan van die Fakulteit Musiek aan die Universiteit van Kaapstad en Ormond Professor in Musiek aan die Universiteit van Melbourne, waar hy vir 9 jaar werksaam was. Daarna is hy as emeritus professor by Melbourne-universiteit aangestel en het hy hom in Sydney gevestig.

As pianis het hy oor die wêreld konserte as solis en kamermusikus aangebied. In 1962 was hy die eerste om Malcolm Williamson se Klavierkonsert nr. 2 uit te voer. Hy ook vyf keer die volledige reeks van Beethoven se 32 klaviersonatas uitgevoer. Volgens Brimer was hy die eerste Australiese pianis om die volledige Beethoven-sonatas op te neem. Die reeks lewendige opnames is in 1986 uitgesaai en was vir kommersiële verstelling op kasset bestem, maar as gevolg van 'n tegniese probleem is nie al die sonatas vrygestel nie.

As orrelis het hy vertonings in die Royal Albert Hall, by Clare en King's Colleges, Cambridge, en in Sydney en Melbourne se stadsale aangebied, sowel as solis saam met verskeie Australiese orkeste.

Hy het ook orkeste in Australië en in die buiteland gedirigeer. Onder meer in opera-, koor- en orkesrepertoire, van klassieke tot kontemporêre werke, insluitend première-optredes.

Sy boek *Utopia Unlimited: The Complete Musician and His World* is in 1975 in Kaapstad gepubliseer.

## Verwysings 
## Eksterne skakels 
*
NZASM 32 Tonner 0-4-2RT

Die **NZASM 32-tonner 0-4-2RT** van 1894 was 'n Suid-Afrikaanse stoomlokomotief van die negentiende eeu in die Suid-Afrikaanse Republiek.

In 1894 bestel die Nederlands-Suid-Afrikaanse Spoorwegmaatskappy (NZASM) van die *Zuid-Afrikaansche Republiek* drie tandstang- en-kleinrat-lokomotiewe met 'n -wielrangskikking. 'n Vierde lokomotief is in 1897 bestel. Hierdie lokomotiewe is in diens gestel op die tandstang-en-kleinrat-spoorlyn tussen Waterval-Onder en Waterval-Boven.

Alle NZASM-lokomotiewe is volgens hul gewig benoem, dus staan hierdie lokomotiewe by NZASM as  bekend. Ná die Tweede Vryheidsoorlog is die lokomotiewe aan die Sentraal-Suid-Afrikaanse Spoorweë oorgedra waar hulle as Klas G-lokomotiewe geklassifiseer is. Elke lokomotief het 'n naam gekry:

## Spoorlyn en modus van operasie 
duimnael|links|32 Tonner nr 991 tussen 46 tonners in die lokomotiefstalling by Waterval-Boven
Die direkte afstand tussen Waterval-Onder en Waterval-Boven is slegs 4,8&nbsp;km, maar Waterval-Boven is 210&nbsp;m hoër as Waterval-Onder. Die spoorlyn kan nie die Elandsriviervallei volg sonder om die 95&nbsp;m Elandsrivierwaterval in ag te neem nie. Dit is besluit om 'n 6,77&nbsp;km spoorlyn aan die suidelike oewer van die vallei te bou met 'n 213&nbsp;m tonnel tussen die twee dorpe. 'n Tandstang- en kleinrat-stelsel van 3,38&nbsp;km is met die spoorlyn ingesluit. Wanneer 'n trein na Waterval-Boven wil ry, trek 'n gewone lokomotief die trein en die  stoot die trein. In die andere rigting, gaan die gewone lokomotief nog steeds eerste met die  agteraan, waar hy as 'n rem bedryf is. Die massa van treine is beperk tot 140 ton en die rit tussen die twee dorpe, insluitende treinverbinding en -ontbinding duur omtrent een uur.

In 1905 is nuwe 84-ton  lokomotiewe bestel, maar die volgende jaar rapporteer die hooflokomotiefsuperintendent dat die -lokomotiewe en die tandstang en kleinrat uitgeput is. Daar is besluit om 'n nuwe spoorlyn tussen die twee dorpe te bou. In 1908 is hierdie stuk spoorlyn herbou aan die noordoewer van die riviervallei. Die nuwe spoorlyn is 12,07&nbsp;km lank, die helling was nie so steil nie en geen tandstang-en-kleinrat was nodig nie, dus word die  oortollig. Die ou tonnel word 'n padtonnel totdat 'n nuwe padtonnel in 1974 gebou is.

## Verwysings
Toriumchroomsilisied

**Toriumchroomsilisied** is 'n chemiese verbinding met formule 

Sy kristalstruktuur is in 1965 deur Ban en Sikirica gepubliseer. Hierdie struktuur is die argetipe van die D1 van die strukturbericht-klassifikasie wat by ongeveer 600 sogenaamde "122"-verbindings aangetref word.

## Struktuur 
Die struktuur kan in die I4/mmm-ruimtegroep beskryf word met die koördinate:
:Th in 2*a*: (0,0,0);
:Cr in 4*d*: (0,½,¼); (½,0,¼);
:Si in 4*e*: (0,0,z); (0,0,);

Die chroomatome word deur 'n tetraëder van silikonatome omring en die -tetraëders vorm lae wat 'n deursnee van die (anti)-fluoriet-struktuur weerspieël. Hierdie lae word deur Th-lae afgewissel wat kubies deur 8 Si-atome omring word. Daar is net een vrye parameter z van die Si-atome. Dié parameter se waarde kan van verbinding tot verbinding verskil. Hierdie struktuur is 'n geordende weergawe (superstruktuur) van die -struktuur waarin die aluminiumatome beide die Cr- en die Si-posisies beset.

## Vervaardiging 
Ban en Sirikica het die verbinding as eerste vervaardig deur verhitting van saamgeperste poeiers van die elemente onder die smeltpunt. Hulle het 'n reeks nuwe verbindings gevind met formule  waar M = Cr, Mn, Fe, Co, Ni en Cu wat almal dieselfde struktuurtipe gevorm het. Die eenheidselle het nogtans effens verskil. Hierdie berekenings voorspel dat dit 'n metallieke geleier moet wees en dat dit 'n grondtoestand moet hê waarin die spins in anitferromagnetiese 'strepe' geordend is en daar kovalente bindings tussen Si atome moet wees.

Die chroomatome het 'n magnetiese moment van 1.20(25)&nbsp;μB, wat by 'n temperatuur van 1,5&nbsp;K antiferromagneties georden is.

## Verwysings
Bannie Britz

**Bannie Britz** (1935–2013) was ’n Suid-Afrikaanse argitek en professor in argitektuur aan die Universiteit van die Vrystaat. Hy het saam met sy vennoot Michael Scholes (1944-) in hulle ateljee, ’n omskepte kerk in Melville, Johannesburg, gewerk. Sy ontwerpe sluit in: openbare geboue, soos die parlement van die eertydse Bophuthatswana (vandag die Noordwes-wetgewer), die Apartheidsmuseum, kampusgeboue in Potchefstroom en Bloemfontein, asook verskeie woonhuise en kerke.

## Lewensloop 
Barend Johannes Britz is op 30 Junie 1935 in Stellenbosch gebore. Hy het aan die Universiteit van Pretoria (Baccalaureus Argitektuur), die Universiteit van die Witwatersrand (Meesters in Stadsontwerp) en die Universiteit van die Vrystaat (Doktoraal in Argitektuur) studeer.

Sy veelbekroonde loopbaan het oor vyf dekades gestrek. Hy het 17 toekennings vir geboue wat hy ontwerp het van die Instituut van SA Argitekte ontvang. Hy is ook deur die S.A. Akademie vir Wetenskap en Kuns met 'n erepenning vir argitektuur bekroon (1992).

Professor Britz was 'n aktiewe akademikus en het talle referate oor argitektuur gepubliseer. Hy was vir baie jare 'n dosent aan die Wits-argitektuurskool. Hy was ook 'n gereelde eksterne eksaminator aan die meeste van Suid-Afrika se argitektuurskole.

Britz is op 27 Maart 2013 oorlede.

## Verwysings
Ramses III

**Usermaatre Ramses III** (ook geskryf: Ramses III) was die tweede farao van die twintigste dinastie en word beskou as die laaste groote farao. Ramses III was die seun van die farao Setnakhte en koningin Tiy Merenese. Hy is waarskynlik deur een van sy vroue Tiye en haar seun Pentaweret vermoor.

## Eksterne skakels
Trimurti

Die **Trimurti** (; Sanskrit: त्रिमूर्ति '**, "drie vorme") is die driedubbele godheid in Hindoeïsme waarin die kosmiese funksies skepping, onderhoud en vernietiging verpersoonlik word deur ’n triade van gode: gewoonlik Brahma die skepper, Vishnu die onderhouer en Shiva die vernietiger/vervormer. Individuele denominasies se weergawes kan egter verskil. Wanneer al drie gode van die Trimurti in ’n enkele avatar geïnkarneer word, is die avatar bekend as **Dattatreya'*.

## Sienings in Hindoeïsme 
### Shaivisme
Shaiviste glo Shiva voer vyf aksies uit: skepping, onderhoud, vernietiging, die geheimhouding van grasie en die onthulling van grasie. Die eerste drie aksies word vereenselwig met Shiva as Sadyojata (soortgelyk aan Brahma), Vamadeva (Vishnu) en Aghora (Rudra). Hulle is nie ander gode as Shiva nie, maar ander vorme van hom. Net so is die Trimurti ’n vorm van Shiva. Volgens Shaiviste is Shiva die opperwese wat verskeie kritieke rolle vervul en toepaslike name en vorme daarvoor aanneem. 

duimnael|regs|290px|Die Trimurti en die Tridevi.
### Shaktisme 
Shaktiste glo die drie vorme van die Trimurti is vroulik en nie manlik nie: Mahasarasvati is die skepper, Mahalaxmi die onderhouer en Mahakali die vernietiger. Hierdie vroulike weergawe van die Trimurti word die Tridevi ("drie godinne") genoem. Die manlike gode Brahma, Vishnu en Shiva tree dan in ’n hulphoedanigheid vir die Tridevi op en as hul metgeselle.

### Smartisme 
In Smartisme word klem gelê op ’n groep van vyf gelykwaardige gode eerder as ’n enkele god. Die *Panchayatana puja*-stelsel ("aanbidding van die vyf gode") is ’n praktyk waarin ikone van vyf gode gebruik word: Shiva, Vishnu, ’n Devi (soos Parvati), Surya en enige ander god(in) wat die aanbidder verkies. Dié ikone help aanbidders om die aspekte van Brahman te visualiseer en daarop te fokus, eerder as op aparte wesens.

### Vaishnavisme 
Ondanks die feit dat die *Vishnupurana'' lui Vishnu kom as Brahma te voorskyn om te skep en as Rudra (Shiva) om te vernietig, erken Vaishnaviste gewoonlik nie die begrip Trimurti nie. Sommige volgelinge van dié tradisie glo die gode is gelykwaardig, terwyl ander nie ’n onderskeid tussen Vishnu en Shiva maak nie en glo hulle is verskillende vorme van dieselfde god. 

## Verwysings 
## Bronne 
*
*
*

## Eksterne skakels 
*
*15px Hierdie artikel is vertaal uit die Engelse Wikipedia
PZL.37 Łoś

Die **PZL.37 Łoś** was 'n Poolse tweemotorige mediumbomwerper wat gebruik is tydens die Tweede Wêreldoorlog. Die eerste prototipe het sy nooiensvlug in Junie 1936 voltooi.

## Tegniese besonderhede 
## Bron 
* *Bombers 1939–1945* Kenneth Munson, Bounty Books 2012
William Edward Boeing

duimnael|links|William E. Boeing (links) en Frederick B. Rentschler (regs) in 1929
**William Edward Boeing** (1 Oktober 1881 – 28 September 1956) was 'n Amerikaanse lugvaartpionier wat die Boeing-maatskappy gestig het.

## Eksterne skakels
Epiprocta

**Epiprocta** is een van die twee bestaande subordes van die Odonata (die orde waaraan die naaldekokers en die waterjuffers behoort). Dit is relatief onlangs voorgestel, nadat dit geskep is om die Anisozygopterasuborde in te sluit toe daar bepaal was dat Anisozygoptera nie 'n natuurlike suborde is nie, maar eerder 'n parafetiese versameling van afstammelinge. Anisozygoptera is nou gekombineer met die vorige suborde Anisoptera, die bekende naaldekokers, in die suborde Epiprocta. Die ou suborde Anisoptera word nou voorgestel as 'n infraorde binne die Epiproctasuborde, terwyl Anisozygopterae ook nou hier ingesluit word as die infraorde Epiophlebioptera.

## Verwysings
Piriet

**Piriet** (ook bekend as **ysterkies** of **ysterpiriet**) is 'n mineraal met formule  wat volop aangetref word in 'n verskeidenheid van geologiese formasies soos hidrotermale are of as deel van sedimentêre lae of metamorfiese gesteentes.

## Struktuur 
Die pirietstruktuur is die argetipe van die C2-strukture in die strukturbericht-klassifikasie. Die struktuur het 'n primitief-kubiese eenheidsel.

Die posisies is:
: Fe op 4*a*:  (0,0,0)
: S  op 8*c*:  (x,½+x,) met x=0.11490

Die interne rotasie-simmetrie van die non-simmorfe Pa3-ruimtegroep waartoe dit behoort is nogtans taamlik laag.
Die lokale simmetrie van die ysteratome is net  en hulle is deur 'n vervormde oktaëder van swawelatome omring. Die swawelatome vorm pare wat as die disulfiedioon  beskou kan word. Die ysteratoom se oksidasietoestand is Fe(II) en in die sterke kristalveld van die disulfiedione is dit in 'n laespintoestand met 'n diamagnetiese  konfigurasie te vir die 3d-elektrone.

## Oplosbaarheid 
Piriet se oplosbaarheid in water is uiters klein en moeilik meetbaar. Die oplosbaarheidsproduk vir die reaksie:

: FeS_2 \leftrightarrows Fe^{2+} + S_2^{2-}

word geraam op K_{sp}= 8,52x10^{-26}

In aangesuurde water kan 'n ander ewewig optree:

FeS_2 + H^+ \leftrightarrows Fe^{2+} + HS_2^-

Dié ewewig se konstante pK = -13,84. Dit beteken dat in neutrale water met pH=7, 'n nanomolêre konsentrasie [Fe2+]= 10-9 saam met 'n pikomolêre konsentrasie 
[HS2-]=10-12 volstaan om pirietneerslae te veroorsaak. Dit gebeur nogtans slegs onder reduserende omstandighede, maar dit verklaar waarom piriet 'n uiters algemene mineraal is.

## Sien ook 
* Gekkegoud

## Verwysings
Emmanuel Macron

**Emmanuel Jean-Michel Frédéric Macron** (Amiens, 21 Desember 1977; Frans: [emanɥɛl ʒɑ̃ miʃɛl fʁedeʁik makʁɔ̃]) is 'n Franse politikus. Sedert 14 Mei 2017 dien hy as President van Frankryk en medeprins van Andorra. Macron is in die presidensiële 2022-verkiesing herkies vir 'n tweede termyn as president van Frankryk, die eerste president wat in byna twintig jaar herkies is.

Op 23 April 2017 het hy die leidende kandidaat in die eerste rondte van die Franse presidentsverkiesings geword, nog voor die Front National se Marine Le Pen. Op 7 Mei het hy met meer as 65% van die stemme president van die Franse republiek geword.

Macron het die Nasionale Skool vir Administrasie gevolg, 'n eliteskool wat drie presidente as hul alumni tel. Hy het as die finansiële inspekteur vir die Ministerie van Ekonomie gewerk en het daarna bankier geword by Rothschild & Co. Hy was lid van Sosialistiese Party, maar het in 2009 onafhanklik geword. Hy was ook lid van president Hollande se span en later minister van ekonomie, nywerheid en digitale sake in die kabinet van Manuel Valls.

Macron is 'n trotse sentris en ondersteun Frankryk se lidmaatskap in die Europese Unie. Hy het sy eie politieke beweging gestig wat "En Marche!" heet en hy het daaroor gesê:

## Verwysings 
## Eksterne skakels 
*  Sy oorwinningstoespraak naby die Louvre
Wolf Britz

**Wolf ("Wolfie") Britz** is ’n Suid-Afrikaanse regisseur, ontwerper en bestuurder. Britz het drama aan die Universiteit Stellenbosch studeer en was vir 'n tyd die assistent-bestuurder van die H.B. Thom-teater.

As regisseur is hy verantwoordelik vir onder meer *Smelt* van Abraham de Vries (2012, verwerk deur Saartjie Botha), Audrey Blignault se *Audrey* (2008, met Coba-Maryn Wilsenach in die hoofrol en deur Saartjie Botha verwerk), en Jean Genet se *Diensmeisies* (2008, verwerk deur Wim Vorster). Hy staan ook Jaco Bouwer met Mike van Graan se *Die Generaal* by, en vir Mark Graham met Esther Vilar se *Pous Johanna 11* (met Jana Cilliers in die hoofrol).

Hy ontwerp ook dekor en beligting. Hy was byvoorbeeld vir die beligting van *Die Seemeeu* en ''Wie's Bang vir Virginia Woolf?'' (2015) verantwoordelik.

## Verwysings
Broadway (Manhattan)

duimnael|Broadway in 1909.

**Broadway** is 'n beroemde straat in Manhattan, New York, in die Verenigde State van Amerika met verskeie teaters. Hierdie straat loop in 'n noord/suid rigting, skuins oor die ander strate. Times Square, waar Broadway by 7de Laan en 42ste Straat ontmoet, is 'n sentrum van vermaak en is bekend vir sy talle teaters en toneelopvoerings. Die straatblokke daar rondom vorm die hart van die stad se teaterbedryf.

duimnael|links|Roete

Hierdie straat is 33,2&nbsp;km (20,6&nbsp;myl) lank en loop deur Manhattan en The Bronx. Dit loop dan verder noord (as die Amerikaanse roete 9) na Albany, die hoofstad van New York.

## Geskiedenis 
[duimnael|Broadway by Bowling Green met die [Chrysler-gebou in die agtergrond.]]

Ten tyde van die eerste Nederlandse kolonisasie van Manhattan was Broadway 'n pad wat deur die plaaslike Wappani-indiane gebruik is om van hul dorp na die jagvelde te reis. David Pietersz de Vries noem die pad reeds in 1642 in sy dagboek ("*De Wickquasgeck weg waar de indianen dagelijks langs gingen*").

Nadat Peter Minuit die land namens die Republiek van die Sewe Verenigde Nederlande van die Indiane gekoop het, is die pad "Breede Weg" genoem. In 1667, ná die Vrede van Breda, is die naam na "Broadway" vertaal toe die stad in Britse hande oorgaan het. 'n Ander naam vir Broadway was "Breedweg".

## Sien ook 
* Broadway (teater)

## Verwysings 
## Eksterne skakels 
*
Haueriet

**Haueriet** is 'n mineraal met chemiese formule . Dit is na Joseph Ritter von Hauer (1778-1863) en Franz von Hauer (1822-1899) genoem. Hulle was Oostenrykse geoloë.

Dit is 'n laetemperatuurmineraal wat naby solfatiese waters en in swawelryk kleilae aangetref word asook in ontbinde ekstrusiewe klippe. Dit word dikwels saam met swawel, realgar, gips en kalsiet gevind.

Van die vondsplekke is Kalinka naby Banksá Bystrica in Slowakye, die Destricella-myn op Sisilië en die Wakatipu-meer in Nieu-Seeland.

## Verwysings
Kalsiet

**Kalsiet** (ook bekend as **kalkspaat**) is 'n mineraal met formule . Dit is een van die vorms waarin kalsiumkarbonaat as mineraal aangetref word. Die ander een is aragoniet.

## Struktuur 
Die kristalstruktuur van kalsiet is romboëdries en dit is die argetipe van die G0-struktuur van die strukturbericht-klassifikasie

In heksagonale beskrywing is die eenheidsel a = 4,99, b= 4,99 en c= 17,002&nbsp;Å met gamma = 120&nbsp;°.  Die atoomposisies is:

:Ca op (0,0,0)
:C op (0,0,¼)
:O op (x,0,¼)  x=0,2593

Die struktuur kan as afgelei van die haliet-struktuur (B1) beskou word, deur die Cl-anione met karbonaatione te vervang en die struktuur in die rigting van een van die liggaamsdiagonale af te plat. Die kalsietstuktuur in eenassig en sy dubbelbreking is taamlik sterk. Dit was groot kristalle van Ysland wat tot die ontdekking van dubbelbreking gelei het

## Verwysings 
## Eksterne skakels 
*
Vediese tydperk

Die **Vediese tydperk** ( 1500-500 v.C.) was die periode in die geskiedenis van Indië waartydens die Vedas, die oudste geskrifte van Hindoeïsme, saamgestel is. Die presiese datums van die tydperk is onseker; die oudste Veda, die Rigveda, is volgens sommige kenners tussen omstreeks 1700 en 1100 v.C. saamgestel. Dit word soms die vroeë Vediese tydperk genoem. 

Aan die begin van die Vediese tydperk het Indo-Ariërs Noord-Indië betrek en hul godsdienspraktyke met hulle saamgebring. Die kultuur word soms die **Vediese beskawing** genoem. Dit was aanvanklik ’n herdersgemeenskap wat in die noordwestelike dele van die Indiese subkontinent gesentreer was. Ná 1200 v.C. het dit na die Gangesvlakte versprei en is dit gekenmerk deur die opkoms van ’n landboubeskawing, ’n hiërargie van vier sosiale klasse en monargale staatvlakpolitiek. Sommige geleerdes glo die Vediese beskawing het ’n kombinasie van die Indo-Ariese en die Induskultuur gehad.

Teen die einde van die Vediese tydperk het groot, verstedelikte state en godsdiensbewegings soos Djainisme en Boeddhisme ontstaan wat ’n bedreiging vir Vediese ortodoksie ingehou het. Omstreeks die begin van die Christelike tydperk het die Vediese tradisie een van die hoofkomponente van die vroeë Hindoeïsme geword.

## Verwysings 
### Bronne 
* 
* 
* 
* 
* 

## Eksterne skakels 
* "Restoration of Vedic Wisdom " (pdf), Patrizia Norelli-Bachelet
*15px Hierdie artikel is vertaal uit die Engelse Wikipedia